Калону ўзначалілі два святары з абразом, а таксама «звон смутку». Акрамя бел-чырвона-белых сцягоў былі таксама сімвалы ЕС, чорныя транспаранты з пералікам месцаў, якія найбольш пацярпелі ў выніку ядзернай катастрофы 1986 года, і прафсаюзныя сцягі. У пачатку руху калоны за гэтай акцыяй асабіста назіраў Міхаіл Мясніковіч, які ў той час быў кіраўніком Адміністрацыі прэзідэнта. Удзельнікі акцыі прайшлі да Палаца спорту. Там мітынг скончыўся. Міліцыя затрымала восем чалавек.